Document ID: 31987D0177

31987D0177
L 071/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 9 февруари 1987 година
за сключване на Рамковите споразумения за научно и техническо сътрудничество между Европейските общности и Кралство Швеция, Конфедерация Швейцария, Република Финландия, Кралство Норвегия и Република Австрия
(87/177/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 235 от него,
като взе предвид предложението на Комисията,
като взе предвид становището на Европейския парламент (1),
като има предвид, че Рамковите споразумения за научно и техническо сътрудничество между Европейските общности и Кралство Швеция (2), Конфедерация Швейцария (3), Република Финландия (4), Кралство Норвегия (5) и Република Австрия (6) бяха подписани съответно на 13 януари 1986 г., 8 януари 1986 г., 29 април 1986 г., 27 юни 1986 г. и 15 юли 1986 г.;
като има предвид, че тези рамкови споразумения следва да бъдат одобрени,
РЕШИ:
Член 1
Рамковите споразумения за научно и техническо сътрудничество между Европейските общности и Кралство Швеция, Конфедерация Швейцария, Република Финландия, Кралство Норвегия и Република Австрия са одобрени от страна на Европейската икономическа общност.
Член 2
Председателят на Съвета извършва нотификацията, предвидена в член 13 от рамковите споразумения (7) от името на Европейската икономическа общност.
Съставено в Брюксел на 9 февруари 1987 година.

Labels: 15
5